== Tillidshverv ==
Jævnsides med sin omfattende pædagogiske og litterære virksomhed udførte Westermann et meget betydeligt arbejde i landbrugets foreningsliv, der på flere områder nød gavn af hans initiativrige natur. Han blev formand for ''Frøkontrolkommissionen'', ''Foreningen af danske Landbrugskandidater'' og de ''Samvirkende Sjællandske Landboforeningers planteavlsudvalg'', han var medlem af ''[[Landhusholdningsselskabet]]s bestyrelsesråd'', ''[[Statens Planteavlsudvalg]]'', ''[[Hedeselskabet]]s moseudvalg'', ''Fællesudvalget for Mosedyrkning'' og ''La commission internationale d’agriculture''. Desuden var han i en periode bestyrelsesmedlem af de Samvirkende Sjællandske Landboforeninger og ''Kjøbenhavns Amts Landboforening'' og medlem af talrige udvalg og komiteer, således af Komiteen for Danmarks Deltagelse i [[Exposition Universelle (1900)|Verdensudstillingen]] i [[Paris]] [[1900]]. 3 gange var han den danske regerings repræsentant ved internationale landbrugskongresser, nemlig i [[Brüssel]] [[1895]], i Paris 1900 og i [[Rom]] [[1903]].
Personbillede_savnes Litteratur Historie Ledelse Foreninger Organisationer Uddannelsesinstitutioner Ledere